Polibutadien s hidroksil završecima
<s>Polibutadien s hidroksil završecima (HTPB) je oligomer butadiena završen na obje strane s hidroksilnom funkcionalnom grupom.</s><s>Reagira s izocijanatom i formira poliuretanski polimer.</s><s>HTPB je prozirna tekućina čija boja podsjeća na voštani papir, a viskozitet mu je sličan kukuruznom sirupu.</s><s>Svojstva HTPB-a se razlikuju s obzirom da se ne radi o čistoj smjesi već radi o mješavini koju proizvođači različito doziraju ovisno o specifičnim zahtjevima kupaca.</s><s>Poliuretani pripremljeni od HTPB-a mogu biti proizvedeni sa specifičnim fizikalnim svojstvima koja se kreću od vrlo elastičnih do izrazito krutih.</s><s>Neki od proizvoda su krute pjene izolacijskih ploča, izdržljivi elastomerni kotači, izolatori automobilskih ovjesa, električni spojevi, ljepila visokih performansi, površinski premazi i brtvila, sintetička vlakna, tvrdi plastični dijelovi, itd.</s><s>Važna primjena HTPB-a je kod raketa na kruto gorivo, gdje veže oksidans i druge sastojke u krutu ali elastičnu masu.</s>

<s>Vanjske veze 
  Polybutadiene, hydroxyl terminated na stranicama Sigma Aldrich
 Narodne novine (1. 8. 2013): Odluka o donošenju popisa robe vojne namjene, obrambenih proizvoda i nevojnih ubojnih sredstava, klasa: 022-03/13-04/355, urbroj: 50301-05/05-13-2</s>

<s>Polioli
Organski polimeri
Raketna goriva</s>

